Dan 8 a viz Mae en em vod 10.000 den war vord al Liger da geñver unan eus ar gouelioù kentañ a-enep dan nukleel. A-raok dan enklask a dalvoudegezh foran kregiñ e nach seizh maer diwar daouzek lakaat  skritell ar prefeti. Peget ez eus tan enni zoken e kumunioù Koeron, Pentelloù, Keiz-Raez ha Rodent. Pa grog an enklask dan 31 a viz Mae eo stanket mont e-barzh an ti-kêr gant mekanikoù labour-douar ha skoet ez eus teilh war ar prefed. Labourerien-douar Keiz-Raez a gas o chatal ouzh ar CRS-ed. Divizout a ra neuze ar prefed ober gant kirri-samm gwarezet mat, a dalvezo da adtiez-kêr. An doare-mañ dober a vo adkavet ivez e Plougoñ tri bloaz goude.  Dan 2 a viz Even eo laeret marilh an enklask a dalvoudegezh  foran e Koeron ha peget an tan ennañ war blasenn ar marchad. Harzet eo raktal ar pemp labourer(ez)-douar. Dan 10 e teu 2.000 den do harpañ evit o frosez e Naoned. Ober engalv a reont ha dieubet int goude un eil prosez dirak lez-varn galv Roazhon dar 15. Chomet int en toull e-pad trizek devezh. Dar 7 a viz Gouere eo stanket ar bourk gant ar stochoù savet gant annezidi Keiz-Raez. Ar CRS-ed a rank implijout binsaskelloù ha kirri-samm dezho ur gavr a-benn distankañ an hent.